text: [{"text_idx": "#000001", "text": "At fyribyrgja happing merkir, at vit skulu arbei\u00f0a vi\u00f0 okkara mentan. Sum eitt d\u00f8mi hava vit eisini eitt a\u0301tak, i\u00f0 kallast Bamsurenning \u2013 \u00f8ll b\u00f8rn eru vinnarar"}, {"text_idx": "#000002", "text": "Ta\u00f0 skal vera eitt sp\u00e6l hja\u0301 teimum sma\u0301u at r\u00f8ra seg. Vit vilja, at \u00f8ll b\u00f8rn skulu f\u00f8la seg sum vinnarar. Ta\u0301 i\u00f0 b\u00f8rnini eru sma\u0301, er torf\u00f8rt at si\u0301ggja, hv\u00f8r ver\u00f0ur tann n\u00e6sti \u201cPa\u0301l Joensen\u201d. Ta\u00f0 er ikki alti\u0301\u00f0 tey, i\u00f0 vunnu mest sum sma\u0301, sum bli\u0301va elitui\u0301tro\u0301ttarfo\u0301lk. Ta\u00f0 er eitt talent, sum i\u0301 mong a\u0301r er u\u0301tvikla\u00f0 vi\u00f0 sp\u00e6li\u00f0 og huga til at sp\u00e6la. Hesin hugurin at menna seg i\u0301tro\u0301ttarliga kann hv\u00f8rva, um vit ikki gera ta\u00f0 stuttligt og geva teimum ru\u0301md til at u\u0301tvikla sp\u00e6li\u00f0."}, {"text_idx": "#000003", "text": "Vit halda, at b\u00f8rn skulu vera b\u00f8rn so leingi sum til ber. Kapping er sunt, men ma\u0301li\u00f0 er, at b\u00f8rnini sja\u0301lv skulu sleppa at mennast i\u0301 eini tryggari og go\u0301\u00f0ari mentan, merkt av sp\u00e6li\u00f0 og gle\u00f0i og ikki eini mentan merkt at avriksfokus \u2013 ta\u00f0 fer at koma, ta\u0301 i\u00f0 b\u00f8rnini ver\u00f0a eldri."}]